ᱵᱩᱭᱮᱱᱳᱥ ᱟᱭᱨᱮᱥ

ᱵᱩᱭᱮᱱᱳᱥ ᱟᱭᱨᱮᱥ ( /ˌbweɪnəs ˈɛəriːz/ ᱥᱮ /ʔˈaɪrɪs/; ᱥᱯᱮᱱᱤᱥ ᱨᱟᱹᱲ: [ˈbwenos ˈajɾes] ()), ᱥᱚᱨᱠᱟᱨᱤ ᱞᱮᱠᱟᱛᱮ ᱵᱩᱭᱮᱱᱳᱥ ᱟᱭᱨᱮᱥ ᱥᱟᱭᱚᱛᱛᱥᱟᱥᱤᱛᱚ ᱥᱚᱦᱚᱨ (Spanish: Ciudad Autónoma de Buenos Aires) ᱫᱚ ᱟᱨᱡᱮᱱᱴᱤᱱᱟ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱮᱛᱚᱢ ᱟᱢᱮᱨᱤᱠᱟ ᱨᱮᱭᱟᱜ ᱮᱛᱚᱢᱼᱥᱟᱢᱟᱝ ᱫᱚᱨᱮᱭᱟ ᱟᱨᱮ, ᱨᱤᱭᱳ ᱫᱮᱹ ᱞᱟ ᱯᱞᱟᱛᱟ ᱜᱟᱰᱟ ᱟᱨᱮ ᱨᱮ ᱢᱮᱱᱟᱜᱼᱟ ᱾ "ᱵᱩᱭᱮᱱᱳᱥ ᱟᱭᱨᱮᱥ" ᱨᱮᱭᱟᱜ ᱛᱚᱨᱡᱚᱢᱟ ᱢᱮᱱᱮᱛ ᱫᱚ "ᱵᱷᱟᱜᱮ ᱦᱚᱭ", ᱛᱚᱵᱮ ᱱᱚᱣᱟ ᱨᱮᱭᱟᱜ ᱢᱟᱨᱮ ᱧᱩᱛᱩᱢ ᱫᱚ ᱑᱖ ᱟᱱ ᱯᱤᱲᱦᱤ ᱨᱮ ᱱᱚᱣᱟ ᱨᱮᱱ ᱛᱷᱟᱯᱚᱱᱤᱭᱟᱹ ᱠᱚ "ᱨᱤᱭᱮᱞ ᱫᱮᱹ ᱱᱩᱭᱮᱥᱛᱨᱟ ᱥᱮᱱᱳᱨᱟ ᱥᱟᱱᱛᱟ ᱢᱟᱨᱤᱭᱟ ᱫᱮᱞ ᱵᱩᱭᱮᱱ ᱟᱭᱨᱮ" ᱠᱚ ᱫᱚᱦᱚ ᱞᱮᱫᱟ ᱾ ᱡᱟᱦᱟᱸ ᱫᱚ ᱤᱴᱟᱞᱤ, ᱥᱟᱨᱰᱤᱱᱤᱭᱟ ᱨᱮᱭᱟᱜ ᱢᱟᱰᱳᱱᱟ ᱵᱳᱱᱟᱨᱤᱭᱟ ᱧᱩᱛᱩᱢ ᱫᱚ ᱧᱩᱛᱩᱢ ᱞᱮᱱᱟ ᱾ ᱵᱩᱭᱮᱱᱳᱥ ᱟᱭᱨᱮᱥ ᱥᱚᱦᱚᱨ ᱫᱚ ᱵᱩᱭᱮᱱᱳᱥ ᱟᱭᱨᱮᱥ ᱯᱚᱱᱚᱛ ᱨᱮᱭᱟᱜ ᱦᱤᱸᱥ ᱦᱚᱸ ᱵᱟᱝ ᱠᱟᱱᱟ ᱟᱨ ᱚᱱᱟ ᱨᱮᱭᱟᱜ ᱨᱟᱡᱽᱜᱟᱲ ᱦᱚᱸ ᱵᱟᱝ ᱠᱟᱱᱟ, ᱱᱚᱣᱟ ᱫᱚ ᱢᱤᱫ ᱥᱟᱭᱚᱛᱛᱥᱟᱥᱤᱛ ᱦᱚᱱᱚᱛ ᱠᱟᱱᱟ ᱾ ᱑᱘᱘᱐ ᱨᱮ, ᱜᱮᱥᱮᱨᱢᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱞᱟᱹᱲᱦᱟᱹᱭ ᱛᱟᱭᱚᱢ, ᱵᱩᱭᱮᱱᱳᱥ ᱟᱭᱨᱮᱥ ᱫᱚ ᱵᱩᱭᱮᱱᱳᱥ ᱟᱭᱨᱮᱥ ᱯᱚᱱᱚᱛ ᱠᱷᱚᱱ ᱚᱪᱚᱜ ᱠᱮᱫᱟ ᱠᱚ ᱾ ᱱᱚᱸᱰᱮ ᱨᱮᱱ ᱦᱚᱲ ᱯᱩᱭᱞᱩ ᱫᱷᱟᱣ ᱑᱙᱙᱖ ᱨᱮ ᱥᱚᱨᱠᱟᱨ ᱨᱮᱱ ᱥᱤᱨᱟᱹ ᱠᱚ ᱵᱟᱪᱷᱟᱣ ᱞᱮᱫᱮᱭᱟ, ᱚᱱᱟ ᱞᱟᱦᱟ ᱨᱮ ᱢᱮᱭᱚᱨ ᱫᱚ ᱥᱚᱡᱷᱮ ᱟᱨᱡᱮᱱᱴᱤᱱᱟ ᱨᱮᱱ ᱫᱤᱥᱚᱢ ᱜᱚᱢᱠᱮᱭ ᱵᱚᱦᱟᱞ ᱞᱮ ᱠᱟᱱ ᱛᱟᱸᱦᱮᱱᱟ ᱾ ᱢᱟᱨᱟᱝ ᱵᱩᱭᱮᱱᱳᱥ ᱟᱭᱨᱮᱥ, ᱡᱟᱦᱟᱸ ᱨᱮ ᱵᱩᱭᱮᱱᱳᱥ ᱟᱭᱨᱮᱥ ᱯᱚᱱᱚᱛ ᱨᱮᱭᱟᱜ ᱦᱚᱱᱚᱛ ᱠᱚ ᱥᱮᱞᱮᱫ ᱢᱮᱱᱟᱜᱼᱟ, ᱫᱚ ᱑.᱕᱖ ᱠᱳᱴᱤ ᱦᱚᱲ ᱥᱟᱶᱛᱮ ᱟᱢᱮᱨᱤᱠᱟ ᱨᱮᱭᱟᱜ ᱯᱩᱱᱟᱜ ᱢᱟᱨᱟᱝ ᱢᱮᱹᱴᱨᱚᱯᱚᱞᱤᱴᱚᱱ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱱᱚᱸᱰᱮᱱᱟᱜ ᱤᱭᱩᱨᱚᱯᱤᱭᱟᱱ ᱟᱨᱠᱤᱴᱮᱠᱪᱟᱨ ᱟᱨ ᱠᱤᱥᱟᱹᱬ ᱡᱤᱭᱚᱱ ᱞᱟᱹᱜᱤᱫ ᱵᱟᱲᱟᱭᱚᱜᱼᱟ ᱾ ᱵᱩᱭᱮᱱᱳᱥ ᱟᱭᱨᱮᱥ ᱑᱙᱕᱑ ᱨᱮ ᱯᱩᱭᱞᱩ ᱯᱮᱱ ᱟᱢᱮᱨᱤᱠᱟᱱ ᱠᱷᱮᱞᱚᱸᱰ ᱟᱨ ᱑᱙᱗᱘ ᱯᱷᱤᱯᱷᱟ ᱡᱮᱜᱮᱛ ᱠᱟᱯ ᱮ ᱥᱟᱯᱲᱟᱣ ᱞᱮᱫᱟ ᱾ ᱱᱮᱦᱟᱹᱞᱤ ᱜᱮ ᱵᱩᱭᱮᱱᱳᱥ ᱟᱭᱨᱮᱥ ᱨᱮ ᱒᱐᱑᱘ ᱥᱤᱛᱩᱝ ᱡᱩᱣᱟᱹᱱ ᱚᱞᱮᱢᱯᱤᱠ ᱟᱨ ᱒᱐᱑᱘ ᱡᱤ᱒᱐ ᱫᱩᱯᱨᱩᱵ ᱦᱩᱭᱟᱠᱟᱱᱟ ᱾ ᱵᱩᱭᱮᱱᱳᱥ ᱟᱭᱨᱮᱥ ᱫᱚ ᱢᱤᱫ ᱥᱟᱸᱜᱮ ᱞᱟᱠᱪᱟᱨ ᱥᱚᱦᱚᱨ ᱠᱟᱱᱟ, ᱱᱚᱸᱰᱮ ᱫᱚ ᱥᱟᱸᱜᱮ ᱡᱟᱹᱛᱤ ᱟᱨ ᱫᱷᱚᱨᱚᱢ ᱨᱮᱱ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾ ᱪᱮᱫᱟᱜ ᱥᱮ ᱑᱙ ᱟᱱ ᱯᱤᱲᱦᱤ ᱨᱮ, ᱱᱚᱣᱟ ᱥᱚᱦᱚᱨ ᱟᱨ ᱜᱚᱴᱟ ᱫᱤᱥᱚᱢ ᱜᱮ ᱡᱮᱜᱮᱛ ᱡᱟᱠᱟᱛ ᱨᱮᱱ ᱤᱢᱤᱜᱽᱨᱮᱱᱴ ᱠᱚᱸᱭ ᱟᱛᱟᱝ ᱫᱟᱨᱟᱢ ᱟᱠᱟᱫ ᱠᱚᱣᱟ ᱾ ᱱᱚᱣᱟ ᱞᱮᱠᱟᱛᱮ ᱵᱩᱭᱮᱱᱳᱥ ᱟᱭᱨᱮᱥ ᱫᱚ ᱟᱢᱮᱨᱤᱠᱟ ᱨᱮᱭᱟᱜ ᱥᱟᱢᱟᱝ ᱠᱷᱚᱱ ᱡᱟᱹᱥᱛᱤ ᱵᱷᱮᱱᱮᱜᱟᱨ (diverse) ᱥᱚᱦᱚᱨ ᱠᱚ ᱢᱩᱸᱫᱽ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱟᱜᱟᱢ ᱚᱛᱱᱚᱜ ᱥᱚᱨᱠᱟᱨ ᱟᱨ ᱨᱟᱡᱽᱟᱹᱨᱤ ᱦᱚᱲᱮᱞ ᱠᱟᱹᱣᱤᱭᱟᱹᱨᱤ ᱞᱟᱠᱪᱟᱨ ᱵᱟᱨᱦᱮ ᱡᱚᱱᱚᱲ Official government website (ᱥᱯᱮᱱᱤᱥ ᱛᱮ) OPENCities Monitor participant Population estimates Encyclopædia Britannica Microsoft Encarta (Archived 2009-10-31) Geographic data related to ᱵᱩᱭᱮᱱᱳᱥ ᱟᱭᱨᱮᱥ at OpenStreetMap ᱥᱟᱹᱠᱷᱟᱹᱭᱟᱹᱛ